《登西城嘉禾楼重送张㠠山赴部》
明代·卢楠

高楼西望萦空烟，南风渺渺次河船。碧沙细草远相送，一夜飞过黎阳川。

惊魂如缕随君还，恨无双翼凌青天。魏阙霾阴雷隐怒，灞水横波不可渡。

此时挥手重堪悲，千里相逢未有期。燕台倘值悲歌饮，击筑先寻高渐离。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。